Eurovision Song Contest 1998

43. Eurovision Song ContestDatum 9. Mee 1998Stad Birmingham (Groussbritannien)Gebai National Indoor ArenaGewënner Dana International (Israel)Zuel vu Länner 25Nei Participatiounen Rep. MazedonienModeratioun Terry Wogan an Ulrika JonssonInterval Act Lesley Garrett a Vanessa MaeOfstëmmungsreegel All Land huet 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
Den 43. Eurovision Song Contest war den 9. Mee 1998 a Groussbritannien. E gouf an der National Indoor Arena zu Birmingham organiséiert. Presentateure waren den Terry Wogan an d'Ulrika Jonsson.

Fir d'Zuel vun de Länner ze reduzéiere sinn d'Resultater vun de leschte 5 Joer gekuckt ginn an déi mat de mannste Punkten hu missen e Joer Paus maachen. Vun där Reegel waren Éisträich, Bosnien an Herzegowina, Dänemark, Russland an Island betraff. Lëtzebuerg huet scho wéi déi 4 Joer virdru fräiwëlleg net matgemaach, gradewéi Italien. D'Republik Mazedonien koum nei derbäi, nodeem e Versuch fir matzemachen am Joer 1996 bei der Virentscheeung hänke blouf. Am Ganze ware 25 Länner derbäi.

Verschidden Interprete ware scho virdru mol eng Kéier dobäi, d'Danijela fir Kroatien 1995 (Member vun der Grupp Magazin) an de José Cid (Member vun Alma Lusa) fir Portugal 1980.

D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt ginn fir ofzestëmme mat Ausnam vun der Tierkei, Rumänien, Irland an Ungarn, wou nach eng Jury d'Ofstëmmung gemaach huet. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Birmingham matgedeelt ginn.

Déi éischt Plaz krut d'Vertriederin vun Israel, d'Dana International mat 6 Punkte Virsprong virun der Imaani (Groussbritannien). Déi drëtt Plaz krut d'Chiara Siracusa, déi fir Malta ugetruede war. D'Gewënnerin Dana International ass bei de Medien an d'Gespréich komm well si sech offen zu hirer Transsexualitéit bekannt huet.

Israel hat domat fir d'drëtt Kéier de Grand Prix gewonnen.

 Klassement 
 Plaz  Land  Interpret  Titel  Punkten 1.  Israel  Dana International  Diva  172 2.  Groussbritannien  Imaani  Where Are You?  166 3.  Malta  Chiara  The one that I love  165 4.  Holland  Edsilia Rombley  Hemel en aarde  150 5.  Kroatien  Danijela  Neka mi ne svane  131 6.  Belsch  Mélanie Cohl  Dis oui  122 7.  Däitschland  Guildo Horn  Guildo hat Euch lieb!  86 8.  Norwegen  Lars A. Fredriksen  Alltid sommer  79 9.  Irland  Dawn MartinDawn  Is always over now?  64 10.  Schweden  Jill Johnson  Kärleken är  53 11.  Zypern  Michael Hajiyanni  Yenesis  37 12.  Portugal  Alma Lusa  Se eu te pudesse abraçar  36 12.  Estland  Koit Toome  Mere lapsed  36 14.  Tierkei  Tüzmen  Unutamazsın  25 15.  Finnland  Edea  Aava  22 16.  Spuenien  Mikel Herzog  ¿Qué voy a hacer sin ti?  21 17.  Polen  Sixteen  To takie proste  19 18.  Slowenien  Vili Resnik  Naj bogovi slišijo  17 19.  Mazedonien  Vlado Janevski  Ne zori, zoro  16 20.  Griicheland  Thalassa  Mia krifi evesthisia  12 21.  Slowakei  Katarína Hasprová  Modlitba  8 22.  Rumänien  Mălina Olinescu  Eu cred  6 23.  Ungarn  Charlie  A holnap már nem lesz szomorú  4 24.  Frankräich  Marie Line  Où aller  3 25.  Schwäiz  Gunvor  Lass ihn  0

 Um Spaweck 

 Eurovision.tv
 Eurovision.de
 diggiloo.net

 Dublin (Irland) 100px Jerusalem (Israel) ESC 1997 Eurovision Song Contest ESC 1999

1998
Kategorie:Musek 1998